REGULAMENTO DE ORGANIZACIÓN E FUNCIONAMENTO DO "MUSEO DA HISTORIA DE VALGA"
ADMINISTRACIÓN LOCAL — Municipal — Valga (Ordenanzas e Regulamentos, 02/06/2015)

O Pleno do Concello de Valga, en sesión ordinaria celebrada o día 23 de febreiro de 2015, acordou a aprobación inicial do Regulamento de Organización e Funcionamento do Museo da Historia de Valga. O expediente foi sometido a exposición pública polo prazo de 30 días hábiles, en virtude de anuncio publicado no Boletín Oficial da Provincia núm.49 do 12 de marzo de 2015, sen que se presentaran alegacións ao mesmo, polo que, de conformidade co artigo 70.2 da Lei 7/1985, elévase a definitivo o acordo e publícase o texto íntegro do regulamento: Regulamento de organización e funcionamento do “Museo da Historia de Valga”. Tanto a Lei 16/1985 de Patrimonio Histórico Español, no seu Artigo 7, como a Lei 8/1995 de Patrimonio Cultural de Galicia, no seu Artigo 4, recollen o papel que deben desempeñar os concellos na protección e difusión do seu patrimonio cultural. A lei galega recolle a obriga dos concellos de protexer, defender, realzar e dar a coñecer o valor cultural dos bens integrantes do patrimonio cultural de Galicia que radiquen no seu termo municipal. A creación do “Museo da Historia de Valga” constitúese polo tanto, como un servizo municipal do Concello de Valga destinado á proxección cultural e social e entendido como garantía do desenvolvemento, impulso da cultura e salvagarda e protección do patrimonio histórico-artístico e cultural valgués, sen obviar a súa evidente función como foco de atracción turística encaixando todos estes puntos plenamente dentro dos postulados da política cultural municipal. Así, por medio do presente regulamento, establécese que o Museo, ademais das súas funcións implícitas de conservación, estudo e divulgación, promocionará o seu papel sociocultural, no que os cidadáns cobran unha especial relevancia promovendo o disfrute dun patrimonio que deben considerar como propio. Artigo 1. O presente regulamento ten como obxecto establecer a organización e funcionamento do Museo da Historia de Valga de cara á xestión dos seus fondos e á salvagarda, protección, investigación e difusión do patrimonio histórico, artístico-cultural, arqueolóxico e etnográfico. Artigo 2. O Museo da Historia de Valga ten a súa sede no edificio nº 5 sito na Rúa Baixa–San Miguel (Valga) nunha parcela cunha superficie total de 775,50 m2. Trátase dun complexo arquitectónico formado por: Artigo 3. O Museo da Historia de Valga é unha institución cultural municipal de carácter permanente, aberta ao público, orientada ao interese xeral da comunidade que recolle, adquire, ordena, conserva, estuda e exhibe de forma científica, didáctica e estética a cultura material e inmaterial do municipio. Artigo 4. O Museo é considerado como un ente cultural do municipio, polo que a súa dirección última e subsidiara corresponde ao Sr. Alcalde do Excmo. Concello de Valga ou no seu defecto aos Concelleiros/as de Cultura e Educación. Por iso, o Concello debe garantir a dotación de persoal cualificado e dos medios necesarios para a correcta xestión do Museo, segundo as directrices que determine a Consellería de Cultura. Artigo 5. Son funcións prioritarias do Museo: Artigo 6. Serán obxectivos e finalidades do Museo da Historia de Valga: Artigo 7. Terá un contido de entidade propia e carácter pedagóxico, atractivo e fundamentado nas producións humanas en Valga ao longo da historia que dea a coñecer tanto a súa colección como o patrimonio cultural e natural do concello. Artigo 8. A Colección proverase de fondos procedentes de diversas fontes: A Colección Visitable disporá dun inventario no que queden rexistrados os datos referentes a todas e cada unha das pezas que pasen a formar parte dos seus fondos. Artigo 9. O Museo deberá estar dotado do persoal, instalacións e medios adecuados para o pleno cumprimento dos seus fins. Artigo 10. A xestión do Museo será exercida directamente polo Concello de Valga. Artigo 11. De todos aqueles informes emitidos polo persoal do Museo, debidamente rexistrados, ademais do seu destinatario, remitirase copia á Alcaldía para o seu coñecemento e arquivo. Artigo 12. O persoal do Museo estará composto por un Técnico/a titulado/a Superior e un Administrativo/a, contemplando ademais a posibilidade de contar con persoal destinado a tarefas de mantemento ou, segundo necesidades expresas, outro persoal colaborador. Artigo 13. Corresponden á Dirección do Museo: Artigo 14. Son funcións do Técnico: Artigo 15. Son funcións do Administrativo: Artigo 16. O financiamento do Museo da Historia de Valga será de carácter municipal, sen prexuízo de outras vías de financiamento tales como subvencións. Todos os ingresos deberán reflectirse na contabilidade municipal. Artigo 17. Como norma xeral determínase a gratuidade de acceso ao Museo. Artigo 18. O Museo poderá aceptar doazóns e depósitos de bens mobles pertencentes a terceiros, previa formalización do correspondente contrato de doazón/depósito. Tal contrato deberá conter, polo menos, as seguintes condicións básicas: Artigo 19. O Museo contará cun Inventario debidamente cumprimentado e actualizado no que consten de maneira individualizada as pezas que forman parte dos seus fondos, así como las que se vaian engadindo. Artigo 20. O Museo permanecerá aberto ao público de luns a sábado cun total de 40 horas semanais e seis días á semana. Os domingos permanecerá pechado salvo en casos puntuais. En calquera caso, e atendendo aos condicionantes da demanda e o interese social, o Museo poderá realizar excepcións e modificacións ao anterior réxime de horarios previa xustificación escrita ante as Concellerías de Cultura e Educación e a súa pertinente aprobación. O horario farase constar claramente en todos os soportes publicitarios e impresos do Museo (entradas, folletos…). O acceso permítese ata media hora antes do peche do museo. Artigo 21. Os traballadores/as do Museo, segundo o seu distinto grao de responsabilidade, velarán polo correcto orden e presentación das salas, adoptando as medidas necesarias que garantan o bo desenvolvemento das visitas, antepoñendo as garantías de conservación da colección a calquera outra consideración. Queda prohibido o acceso ao Museo de menores de doce anos que non vaian acompañados dun adulto responsable. En calquera caso, durante a visita e estancia do público no Museo, queda terminantemente prohibido: Artigo 22. De cara ao correcto desenvolvemento das visitas de grupo e á conservación das coleccións e das características técnicas do edificio establécese a capacidade de carga máxima para o Museo en un número de 50 persoas, información que deberá resultar visible para os visitantes (25 persoas por planta). En calquera caso, a persoa responsable do Museo poderá decidir excepcións de aforo en función das características do grupo (como a idade dos visitantes). Artigo 23. Para garantir o correcto mantemento da orde, o persoal do Museo queda facultado para invitar ao visitante a abandonar o Museo, incluso notificando esta circunstancia ás forzas do orden público do concello para que actúen en consecuencia, se a conduta ou a actitude dalgunha visita creara malestar entre o resto dos visitantes, incumprira as normas fixadas no presente regulamento ou alterase a orde correcta da sala ou da súa presentación. Artigo 24. O Museo establece un servizo de visitas concertadas dependente exclusivamente da Dirección facultativa. Estas visitas poderán formalizarse telefonicamente, mediante correo electrónico ou calquera outro medio que permita a súa constancia ao persoal do Museo coa antelación suficiente para organizar os horarios e xestionar os servizos oportunos, dentro dos horarios de apertura fixados para o Museo. Artigo 25. O Museo levará un seguimento estatístico das visitas no que se fará constar, como mínimo: o número de persoas que fan a visita ás instalacións, sexo, idade e procedencia das mesmas, así como o número de persoas que integra cada unha das unidades de visita. Estes recontos estatísticos proporcionarán datos de gran valía para coñecer as tendencias de visitantes do museo de cara á programación das actividades. Asimesmo, ditos datos serán incluídos na memoria de xestión anual do Museo. Artigo 26. Previa solicitude e para fins de investigación, o Museo facilitará o acceso da comunidade científica aos fondos do Museo, incluídos aqueles que se atopen en Exposición, sen detrimento do normal funcionamento dos servizos, e de conformidade coa normativa autonómica vixente. Unha vez aceptada a solicitude, o Museo establecerá a forma e modo de acceso aos mesmos. Requirirase como condición a remisión ao Museo dos resultados ou publicacións derivadas da investigación de calquera das pezas dos seus fondos. Artigo 27. O Museo disporá dun Libro de Visita xunto cun formulario de queixas e suxestións no que os visitantes poidan facer constar a súa libre opinión, así como o seu posible malestar con calquera asunto relacionado coa prestación dos servizos do Museo. Artigo 28. A aprobación do préstamo ou de bens deberá ser autorizada pola Alcaldía, previa emisión dos oportunos informes técnicos. Facúltase á Alcaldía e pola súa delegación aos Concelleiros/as de Cultura e Educación para ditar as disposicións internas oportunas que poidan complementar os apartados contidos nestas normas así como para a resolución de todo o non previsto nas mesmas. Valga, a 21 de maio de 2015.—O Alcalde, José María Bello Maneiro.